Petras Oleka

Petras Oleka (1895 m. lapkričio 9 d. Maskvoje – 1975 m. balandžio 17 d. Vilniuje) – Lietuvos dainininkas (bosas), režisierius, pedagogas.

 Biografija 
Gimė gydytojo šeimoje Maskvoje. Čia baigęs gimnaziją, studijavo Maskvos universitete mediciną, mokėsi dainavimo. Nuo 1916 m. pradėjo koncertuoti.

1918 m. persikėlė gyventi į Kauną, jame (su pertraukomis) gyveno 1918–1949 m.http://atminimas.kvb.lt/asmenvardis.php?asm=OLEKA%20PETRAS  Įstojo savanoriu į besikuriančią Lietuvos kariuomenę. Nusiųstas mokėsi Kauno karo mokykloje, 1919 m. gruodžio 16 d. ją baigė, liko, buvo kadrinis karininkas ir dėstytojas.

1918–1919 m. Juozo Naujalio muzikos mokyklos dėstytojas. 1919–1920 m. dirbo Lietuvių meno kūrėjų draugijos muzikos sekcijoje. 1920–1945 m. operos teatro solistas ir režisierius. Kūrė lietuvišką operą. Pirmajame lietuviškame Giuseppe Verdi operos „Traviata“ pastatyme atliko Daktaro ir Markizo partijas. 1922–1923 m. koncertavo Šiaurės bei Lotynų Amerikoje ir Vakarų Europoje.

miniatiūra|left|Paminklinis antkapis Gražiškių kapinėse

Dirbdamas Valstybės teatre, dainavimo mokėsi Romoje (1925 m.), Paryžiuje (1926 m.) ir Kaune pas Teodorą Pavlovskį. 1927 m. debiutavo kaip režisierius. Nuo 1931 m. Valstybės teatro režisierius, pastatė apie 30 spektaklių. Vienas įsimintiniausių jų - lietuviškos Jurgio Karnavičiaus operos „Radvila Perkūnas“ premjera 1937 mhttps://www.7md.lt/muzika/2018-02-09/Operos-Radvila-Perkunas-atgimimas- Operos „Radvila Perkūnas“ (at)gimimas. 

Taip pat Petras Oleska dirbo ir užsienyje. 1936 m. Buenos Airių teatre „Colon“ pastatė  Modesto Musorgskio operą „Borisas Godunovas“, Nikolajaus Rimskio-Korsakovo operas „Caras Saltanas“ ir „Legenda apie nematomą Kitežo miestą ir mergelę Fevroniją“. 

Nuo 1929 m. dėstė solinį dainavimą Kauno muzikos mokykloje, 1933–1949 m. – Kauno konservatorijoje. 1949–1955 m. LSSR konservatorijos operos studijos vadovas.Bernardas Aleknavičius, Vincentas Aleknavičius. Novužės krašto vaikai. - Marijampolė, 1999. - 2 d., 231 p.

Mokiniai: Vytautas Blažys, Vladas Česas, Stepas Graužinis, Juozas Indra, Stasys Yla, Irena Ylienė, Juozė Krištolaitytė-Daugėlienė, Abdonas Lietuvninkas, Edvardas Kaniava, Sofija Pusdešrytė-Adomaitienė, Jonas Stasiūnas, Stasys Gedvilas ir kt.

Palaidotas Gražiškių kapinėse (Šakių rajonas). 1981 m. pastatyto antkapinio paminklo autorius – sūnus architektas Vikis Oleka.Stasė Ramanauskienė. Kūrėjai ir jų memorialinės vietos. - V.: Mintis, 1984. - 185-186 p.

 Vaidmenys 
 Mefistofelis – Charles Gounod operoje „Faustas“
 Godunovas – Modesto Musorgskio operoje „Borisas Godunovas“ Iliustruotas laikraštis, 1932 m. vasario 25 d., 5 psl.
 Don Bazilijo – Gioachino Rossini operoje „Sevilijos kirpėjas“

 Šaltiniai 

Kategorija:Bosai
Kategorija:Lietuvos operos dainininkai
Kategorija:Lietuvos teatro režisieriai
Kategorija:Tarpukario Lietuvos kariuomenės karininkai